rejauldu/bengali-wikipedia huggingface dataset:
180px|থাম্ব|ডান|ফুটবল ক্লাবগুলোর ফলাফলের তুলনা করতে ১৮৮৫ সালের মার্চ মাসে ব্যবহৃত গড় গোলের উদাহরণ গোল পার্থক্য অথবা পয়েন্ট পার্থক্য () ফুটবল খেলায় সমতা ভঙ্গ করার একটি নিয়ম, যা একটি লীগ প্রতিযোগিতায় সমান পয়েন্টে বিদ্যমান দলের অবস্থান নির্ণয় করতে ব্যবহৃত হয়। এই নিয়মের ব্যবহার ফুটবল, ফিল্ড হকি, আইস হকি, রাগবি, বাস্কেটবল ইত্যাদি খেলায় প্রসিদ্ধ। বাস্কেটবলের মতো খেলায় গোলের পরিবর্তে পয়েন্ট ব্যবহৃত হয়, এর ফলে এই খেলায় তা পয়েন্ট পার্থক্য নামে পরিচিত। সমতায় থাকা দলের অবস্থান নির্ণয় করতে "গোল পার্থক্য" এবং "পয়েন্ট পার্থক্য"-এর মধ্যে যেকোনো একটি নিয়ম ব্যবহার করা হয়।  গোল পার্থক্য (অথবা পয়েন্ট পার্থক্য) লীগের সকল ম্যাচে করা গোলের সংখ্যা (অথবা পয়েন্ট) হতে হজম করা গোলের সংখ্যা বিয়োগ করার মাধ্যমে গণনা করা হয়। ১৯৭০ ফিফা বিশ্বকাপে গোল পার্থক্য প্রথম ফুটবলে টাইব্রেকার হিসেবে প্রবর্তিত হয়েছে এবং পাঁচ বছর পর ইংল্যান্ডে ফুটবল লীগ কর্তৃক তা গৃহীত হয়েছে। এরপর থেকে এটি অন্যান্য প্রায় সকল প্রতিযোগিতায় ব্যবহৃত হয়, যেখানে এটি সাধারণত প্রথম অথবা দলের হেড-টু-হেড রেকর্ড, দ্বিতীয় টাইব্রেকারের পর ব্যবহৃত হয়।  গোল পার্থক্যের পরিবর্তে প্রায়ই পুরানো গড় গোল বা গোলের অনুপাত ব্যবহৃত হয়। গড় গোলের অর্থ হচ্ছে মোট গোল সংখ্যাকে হজম করা গোল করা বিভক্ত করার পর পাওয়া ফলাফল। এটি গোল পার্থক্য দ্বারা প্রতিস্থাপিত হয়েছে, যা আক্রমণাত্মক খেলাকে উৎসাহিত করার পাশাপাশি দলগুলোকে আরও গোল (অথবা পয়েন্ট) করতে উৎসাহিত করে। তবে গড় গোল এখনও অস্ট্রেলীয় রুলস ফুটবলে টাইব্রেকার হিসেবে ব্যবহৃত হয়, যেখানে এটিকে "শতাংশ" হিসেবে উল্লেখ করা হয়। এটি অর্জিত পয়েন্টকে হজম করা পয়েন্ট দ্বারা বিভক্ত করে ১০০ দ্বারা গুণ করে নির্ধারণ করা হয়।  যদি দুই বা ততোধিক দলের মোট অর্জিত পয়েন্ট এবং গোল পার্থক্য উভয়ই সমান হয়, তবে প্রায়ই স্বপক্ষে গোল টাইব্রেকার হিসেবে ব্যবহৃত হয়; এর ফলে যে দল সর্বাধিক গোল করে সে দল বিজয়ী হয়। এরপরও সমতায় থাকলে অন্যান্য টাইব্রেকার নিয়ম ব্যবহার করা হয়।  গোল পার্থক্য বনাম গোল অনুপাত বিভিন্ন প্রতিযোগিতায় সমতায় থাকা দলের অবস্থান নির্ধারণ করার জন্য গোল পার্থক্যের ভিন্ন ভিন্ন রূপ ব্যবহার করা হয়। নিম্নে বিভিন্ন প্রতিযোগিতায় ব্যবহৃত গোল পার্থক্য এবং গোল অনুপাতের উদাহরণ উল্লেখ করা হলো:  এমন পরিস্থিতিতে, তিন ম্যাচের গ্রুপ পর্ব শেষে গড় গোলের নিয়মের অধীনে ক দল বিজয়ী বলে পরিগণিত হবে।  এমন পরিস্থিতিতে, তিন ম্যাচের গ্রুপ পর্ব শেষে গড় পার্থক্য নিয়মের অধীনে খ দল বিজয়ী বলে পরিগণিত হবে।  গড় গোল নিয়মটি কম গোল হওয়া খেলার ফলে গোল পার্থক্য নিয়ম দ্বারা প্রতিস্থাপিত করা হয়েছে। উদাহরণস্বরূপ, যে দল ৪০ গোল হজম করার বিপরীতে ৭০টি গোল করেছে, তাদের গড় গোল (১.৭৫০) অন্য দলের চেয়ে কম হবে যারা ৩৯ গোলে হজম করার বিপরীতে ৬৯টি গোল করেছে (১.৭৬৯)। অথবা যে দল ৪০ গোল হজম করার বিপরীতে ৭০টি গোল করেছে, যদি তারা আরেকটি গোল হজম করে তবে তাদের গড় গোল আরো ০.০৪৩ (১.৭০৭) হ্রাস করবে, যেখানে আরেকটি গোল করলে এটি মাত্র ০.০২৫ (১.৭৭৫) বৃদ্ধি পাবে, যা রক্ষণশীল খেলার কৌশল তথা গোল করার থেকে গোল হজম না করার প্রতি বেশি গুরুত্ব প্রদান করে। গড় গোলের আরেকটি বিষয় হচ্ছে: যদি কোন দল কোন গোল হজম না করে থাকে (যেমন: ১৯৬৬ ফিফা বিশ্বকাপের গ্রুপ ১) তবে তা গণনা করা যায় না, কারণ শূন্য দ্বারা বিভাজন অসংজ্ঞায়িত।  আরও দেখুন  নেট রান রেট  তথ্যসূত্র  বিষয়শ্রেণী:ফুটবল পরিভাষা বিষয়শ্রেণী:আইস হকি পরিভাষা বিষয়শ্রেণী:বিয়োগ
তরুণাস্থিময় সন্ধি সম্পূর্ণরূপে তরুণাস্থি (তন্তুময় তরুণাস্থি বা হায়ালিন) দ্বারা সংযুক্ত থাকে। তরুণাস্থিময় সন্ধিগুলো তন্তুময় সন্ধির চেয়ে বেশি কিন্তু অত্যন্ত সচল সাইনোভিয়াল সন্ধির চেয়ে কম চলাচলের সুযোগ দেয়। তরুণাস্থিময় সন্ধিগুলি অপরিণত দীর্ঘাস্থির বৃদ্ধি অঞ্চল এবং মেরুদণ্ডের কশেরুকান্তরীয চাকতি গঠন করে। __TOC__   প্রাথমিক তরুণাস্থিময় সন্ধি  প্রাথমিক তরুণাস্থিময় সন্ধিগুলি "সিনকন্ড্রোসিস" নামে পরিচিত। এই অস্থিগুলি হায়ালিন তরুণাস্থি দ্বারা সংযুক্ত থাকে এবং মাঝেমধ্যে অস্থিকেন্দ্রগুলির মধ্যে দেখা দেয়। এই তরুণাস্থি বয়সের সাথে সাথে অস্থিতে পরিণত হতে পারে।  মানুষের দেহে প্রাথমিক তরুণাস্থিময় সন্ধির কিছু উদাহরণ হলো দীর্ঘাস্থিতে অস্থিকেন্দ্রগুলির মধ্যবর্তী "বৃদ্ধি প্লেট"। এই সন্ধিগুলি খুব সামান্য চলাচলের সুযোগ দেয়, যেমন মেরুদণ্ডে বা পঞ্জরাস্থিতে।   দ্বিতীয় পর্যায়ের তরুণাস্থিময় সন্ধি   দ্বিতীয় পর্যায়ের তরুণাস্থিময় সন্ধিগুলি "সিমফাইসিস" নামে পরিচিত। এগুলির মধ্যে তন্তুময় তরুণাস্থিবিশিষ্ট ও হায়ালিন সন্ধি অন্তর্ভুক্ত, যা সাধারণত মধ্যরেখায় দেখা যায়। মানব শারীরস্থানে দ্বিতীয় পর্যায়ের তরুণাস্থিময় সন্ধির কিছু উদাহরণ হলো ম্যানুব্রিওস্টার্নাল সন্ধি (ম্যানুব্রিয়াম এবং স্টার্নামের দেহের মধ্যবর্তী), কশেরুকান্তরীয চাকতিসমূহ, এবং পিউবিক সিমফাইসিস। একটি সিমফাইসিস সন্ধিস্থাপনকারী অস্থিগুলি হায়ালিন তরুণাস্থি দ্বারা আবৃত থাকে এবং তাদের মধ্যে তন্তুময় তরুণাস্থির একটি পুরু, মোটামুটি সংকোচনযোগ্য প্যাড থাকে। উপরে সংক্ষিপ্ত করা হয়েছে, তরুণাস্থিময় সন্ধিগুলি সামান্য চলাচলের সুযোগ দেয়।  একটি সিমফাইসিস অস্থিগুলিকে পৃথককারী ফাঁকটি সংকীর্ণ বা প্রশস্ত হতে পারে। যে উদাহরণগুলিতে অস্থিগুলির মধ্যকার ফাঁক সংকীর্ণ সেগুলির মধ্যে রয়েছে পিউবিক সিমফাইসিস এবং ম্যানুব্রিওস্টার্নাল সন্ধি। পিউবিক সিমফাইসিস, শ্রোণিচক্রের ডান ও বাম নিতম্বাস্থির পিউবিক অংশগুলি একটি সংকীর্ণ ফাঁকের উপর দিয়ে তন্তুময় তরুণাস্থি দ্বারা একত্রে সংযুক্ত থাকে। একইভাবে, ম্যানুব্রিওস্টার্নাল সন্ধিতে, তন্তুময় তরুণাস্থি স্টার্নামের ম্যানুব্রিয়াম ও দেহ অংশকে সংযুক্ত করে।  কশেরুকান্তরীয সিমফাইসিস হল মেরুদণ্ডের সন্নিহিত কশেরুকাগুলির দেহের মধ্যবর্তী একটি প্রশস্ত সিমফাইসিস। এখানে একটি পুরু তন্তুময় তরুণাস্থির প্যাড, যাকে কশেরুকান্তরীয চাকতি বলা হয়, সেগুলির মধ্যকার ফাঁক পূরণ করে সন্নিহিত কশেরুকাগুলিকে দৃঢ়ভাবে সংযুক্ত করে। কশেরুকান্তরীয সিমফাইসিস প্রস্থ গুরুত্বপূর্ণ কারণ এটি সন্নিহিত কশেরুকাগুলির মধ্যে সামান্য চলাচলের সুযোগ দেয়। উপরন্তু, পুরু কশেরুকান্তরীয চাকতি কশেরুকাগুলির মধ্যে কুশনিং প্রদান করে, যা ভারী বস্তু বহন করার সময় বা দৌড়ানো বা লাফানোর মতো উচ্চ-প্রভাব ক্রিয়াকলাপের সময় গুরুত্বপূর্ণ।   তথ্যসূত্র    উৎস পাঠ্য   Category:সন্ধি
ইসাইয়া অরুমাইনয়াগম একজন ভারতীয় প্রাক্তন ফুটবলার। তিনি আন্তর্জাতিকভাবে ভারতের প্রতিনিধিত্ব করেছেন।   খেলোয়াড়ি জীবন   সৈয়দ আবদুল রহিমের কোচিংয়ে দেশের ফুটবলের সোনালী যুগে অরুমাইনয়াগাম ভারত জাতীয় দলের অংশ ছিলেন। ইসরায়েলে ১৯৬৪ এএফসি এশিয়ান কাপে দ্বিতীয় স্থান অর্জনকারী ভারতীয় দলেরও তিনি অংশ ছিলেন।  মোহনবাগান এসিতে, তিনি ১৯৬০-এর দশকে জার্নাইল সিং, চুনী গোস্বামী এবং অন্যান্যদের সাথে অংশগ্রহণ করেছিলেন।   ম্যানেজারিয়াল ক্যারিয়ার   ১৯৯৪ সালে চেন্নাইয়ে জয়ললিতা গোল্ড কাপ নামে ভারতের প্রথম আন্তর্জাতিক মহিলা ফুটবল টুর্নামেন্ট অনুষ্ঠিত হওয়ার সময় অরুমাইনয়াগম ভারতের মহিলা জাতীয় দলের প্রধান কোচ ছিলেন।   সাফল্য  মোহনবাগান ডুরান্ড কাপ: ১৯৬৩, ১৯৬৪, ১৯৬৫ আইএফএ শিল্ড: ১৯৬১, ১৯৬২, ১৯৬৭ রোভার্স কাপ: ১৯৬৬ কলকাতা ফুটবল লিগ: ১৯৬২, ১৯৬৩, ১৯৬৪, ১৯৬৫  ভারত এশিয়ান গেমস স্বর্ণপদক: ১৯৬২ এএফসি এশিয়ান কাপ রানার্স-আপ: ১৯৬৪ মারডেকা টুর্নামেন্ট তৃতীয়-স্থান: ১৯৬৬  স্বতন্ত্র মোহনবাগান রত্ন: ২০১৪   আরও দেখুন  ভারতীয় ফুটবলের ইতিহাস   তথ্যসূত্র    আরও পড়ুন   গ্রন্থপঞ্জি    বহিঃসংযোগ     বিষয়শ্রেণী:জন্ম তারিখ অনুপস্থিত (জীবিত ব্যক্তি) বিষয়শ্রেণী:ভারতীয় পুরুষ ফুটবলার বিষয়শ্রেণী:বেঙ্গালুরুর ফুটবলার বিষয়শ্রেণী:ফরোয়ার্ডের ভিতরে পুরুষদের ফুটবল বিষয়শ্রেণী:ভারতীয় পুরুষদের আন্তর্জাতিক ফুটবলার বিষয়শ্রেণী:১৯৬৪ এএফসি এশিয়ান কাপের খেলোয়াড় বিষয়শ্রেণী:এশিয়ান গেমসে ফুটবলে পদক বিজয়ী বিষয়শ্রেণী:কলকাতা ফুটবল লিগের খেলোয়াড় বিষয়শ্রেণী:মোহনবাগান সুপার জায়ান্ট খেলোয়াড় বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:১৯৬২ এশিয়ান গেমসের ফুটবলার বিষয়শ্রেণী:১৯৬৬ এশিয়ান গেমসের ফুটবলার বিষয়শ্রেণী:ভারতের এশিয়ান গেমসে স্বর্ণপদক বিজয়ী বিষয়শ্রেণী:ভারতীয় ফুটবল ম্যানেজার বিষয়শ্রেণী:ভারত জাতীয় মহিলা ফুটবল দলের ম্যানেজার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:ভারতের আন্তর্জাতিক ফুটবলার বিষয়শ্রেণী:মোহনবাগান সুপার জায়ান্টের খেলোয়াড় বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:জীবিত ব্যক্তি
{{Taxobox | name               = নীল রাস্নাBlue Vanda | image              = wanda blau.JPG | image_caption      = Vanda coerulea - non wild form - horticultural sibling with improved flower substance | regnum             = Plantae | unranked_divisio   = Angiosperms | unranked_classis   = Monocots | ordo               = Asparagales | familia            = Orchidaceae | subfamilia         = Epidendroideae | subtribus          = Aeridinae | genus              = Vanda| species            = V. coerulea | binomial           = Vanda coerulea| binomial_authority = Griff. ex Lindl. | synonyms           = Vanda caerulescens Lindl. is a similar separate species of dwarf form in plant and flowers. }} নীল রাস্না (), (দ্বিপদ নাম: Vanda coerulea''), হচ্ছে  অর্কিডের একটি প্রজাতি। এদের ফুল নীল রঙের। এখন প্রকৃতিতে দুষ্প্রাপ্য।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-৯৬। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫৪০।  আরো দেখুন  বাংলাদেশের সংরক্ষিত উদ্ভিদের তালিকা  তথ্যসূত্র  বিষয়শ্রেণী:অর্কিড বিষয়শ্রেণী:বাংলাদেশের অর্কিড বিষয়শ্রেণী:ভারতের অর্কিড বিষয়শ্রেণী:ঔষধি উদ্ভিদ বিষয়শ্রেণী:বাংলাদেশের রক্ষিত উদ্ভিদ
বুলবুল () ২০১৯ সালের একটি নেপালি ভাষার চলচ্চিত্র। চলচ্চিত্রটি রচনা ও পরিচালনা করেছেন বিনোদ পৌডেল। জাগ্রত প্রডাকশনের অধীনে চলচ্চিত্রটি প্রযোজনা করেছেন অবিরল থাপা, ভীম থাপা, রাজু পৌডেল এবং পুরুষোত্তম পাণ্ডে। চলচ্চিত্রটিতে মুখ্য চরিত্রে অভিনয় করেছেন স্বস্তিমা খড়্কা এবং মুকুন ভূষাল। এর গল্পটি এমন এক মহিলার, যিনি কাঠমান্ডুতে জীবিকার জন্য টেম্পো চালায়। চলচ্চিত্রটি ফেব্রুয়ারি ১৫, ২০১৯ সালে মুক্তি পেয়েছে। ৯২ তম একাডেমি পুরস্কারে চলচ্চিত্রটি সেরা আন্তর্জাতিক নির্বাচিত চলচ্চিত্র বিভাগের জন্য নেপালি প্রবেশ হিসাবে নির্বাচিত হয়েছিল, তবে এটি মনোনীত হয়নি।   পটভূমি  চলচ্চিত্রে একজন মহিলার গল্প দেখানো হয় যে টেম্পো চালায় (৩ চাকার মাইক্রো বাস সার্ভিস)। এতে আলাদা আলাদা দম্পতিদের কথা বলা হয়েছে যাদের পরিবারের কোন একজন ব্যক্তি বিদেশে কাজ করতে চলে যায় এবং বাকীদের জীবনযাপনের দিকে লক্ষ্য করেই গল্প এগিয়ে যায়।   অভিনয়ে    রণকালার চরিত্রে স্বস্তিমা খড়কা  মুকুন ভূসাল চোপেন্দ্রর ভূমিকায়   অভ্যর্থনা  চলচ্চিত্রটি ইন্টারনেট মুভি ডেটাবেজে ১২৮ জন পর্যালোচকের পর্যালোচনার উপর ভিত্তি করে ১০ এর মধ্যে ৫.৯ তারকা রেটিং পেয়েছে। ৮৮% শতাংশ গুগল অনুসন্ধান ব্যবহারকারীরা চলচ্চিত্রটিকে পজিটিভ অনুমোদন রেটিং দিয়েছেন।   আরও দেখুন   আপ্পা (২০১৯-এর চলচ্চিত্র)  কালো পোথী  তান্দ্রো  রাধে (২০১৭-এর চলচ্চিত্র)  লাপ্পান ছাপ্পান  জয়েন্দ্র চাঁদ ঠাকুর  রাজ বল্লভ কৈরালা	  অপবাদ (চলচ্চিত্র)  সেতো বাঘ   তথ্যসূত্র    বহিঃসংযোগ     বিষয়শ্রেণী:নেপালি ভাষার চলচ্চিত্র বিষয়শ্রেণী:নেপালি প্রণয়ধর্মী হাস্যরসাত্মক চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:নেপালি নাট্যধর্মী চলচ্চিত্র বিষয়শ্রেণী:কাঠমান্ডুতে ধারণকৃত চলচ্চিত্র
ইরোস ছিল একটি মার্কিন ত্রৈমাসিক রাজনৈতিক ও সাহিত্য ম্যাগাজিন যা ১৯৬২ সালে মাত্র চারটি খণ্ড প্রকাশ করেছিল।   দ্য নিউ ইয়র্ক টাইমস ইরোসকে "অত্যাশ্চর্যভাবে নকশা করা হার্ডকভার 'ম্যাগবুক'" হিসাবে বর্ণনা করেছে, যা "ইতিহাস, রাজনীতি, শিল্প ও সাহিত্যে যৌনতার বিস্তৃত অংশকে কভার করে।"  ম্যাগাজিনটি ছিল রাল্ফ গিনজবার্গ এবং হার্ব লুবালিনের প্রথম পণ্য যারা পরবর্তীতে ফ্যাক্ট এবং অ্যাভান্ট গার্ডে নামে আরও দুটি প্রভাবশালী ম্যাগাজিন তৈরি করেছিলেন।    তথ্যসূত্র   বিষয়শ্রেণী:নিউ ইয়র্ক সিটির ম্যাগাজিন বিষয়শ্রেণী:মার্কিন যুক্তরাষ্ট্রের ত্রৈমাসিক ম্যাগাজিন বিষয়শ্রেণী:১৯৬২-এ প্রতিষ্ঠিত ম্যাগাজিন বিষয়শ্রেণী:১৯৬২-এ বিলুপ্ত ম্যাগাজিন বিষয়শ্রেণী:মার্কিন যুক্তরাষ্ট্রের বিলুপ্ত রাজনৈতিক ম্যাগাজিন
আখতার হোসেন (৩০ আগস্ট ১৯৪৬ - ২ আগস্ট ২০২১) হলেন একজন বাংলাদেশী চিত্রগ্রাহক। তিনি হঠাৎ বৃষ্টি চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন।   জন্ম ও প্রাথমিক জীবন  আখতার হোসেন ১৯৪৭ সালের ৩১ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির কুমিল্লা জেলার (বর্তমান চাঁদপুর জেলার) কচুয়ার সহদেবপুরের কাদিরখিল গ্রামে জন্মগ্রহণ করেন। তার পিতার নাম ইব্রাহীম খলিল এবং মাতার নাম আবেদা খাতুন। তিনি হাসানপুর উচ্চ বিদ্যালয় হতে মেট্রিকুলেশন এবং চাঁদপুর সরকারি কলেজ হতে ইন্টারমিডিয়েট ও বিএসসি ডিগ্রি লাভ করেন।   কর্মজীবন  আখতার হোসেন পরিচালক জহির রায়হানের অসমাপ্ত লেট দেয়ার বি লাইট চলচ্চিত্র দিয়ে কর্মজীবন শুরু করেন। জহির রায়হান কাজটি সমাপ্ত করার পূর্বেই ধৃত ও শহীন হন।  তিনি বাসু চ্যাটার্জী নির্মিত বাংলাদেশ-ভারত যৌথ প্রযোজনার হঠাৎ বৃষ্টি চলচ্চিত্রের জন্য শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার অর্জন করেন।  পেশাগত জীবনে তিনি বাংলাদেশ চলচ্চিত্র উন্নয়ন কর্পোরেশনের সাথে যুক্ত ছিলেন। তিনি সেখানকার চিত্রগ্রহণ শাখার শাখা প্রধান হিসাবে অবসর গ্রহণ করেন। তার নিজের একটি চলচ্চিত্র প্রযেজনা প্রতিষ্ঠান ছিলো শিঞ্জন প্রোডাকশন নামে। এই প্রতিষ্ঠানটি হতে একাধিক নাটক পরিচালনা করেন তিনি।   মৃত্যু  ২০২১ সালের ২ আগস্ট চিকিত্সাধীন অবস্থায় তিনি ঢাকার সাভারের এনাম মেডিকেল কলেজ হাসপাতালে মৃত্যুবরণ করেন।   চলচ্চিত্রের তালিকা   কার হাসি কে হাসে (১৯৭৪)  নোলক (১৯৭৮)  আশা (১৯৮৩)  আলী আসমা (১৯৮৩)  নতুন পৃথিবী (১৯৮৪)  সাজানো বাসর (১৯৮৫)  আগুনের পরশমণি (১৯৯৪)  এখনো অনেক রাত (১৯৯৭)  হঠাৎ বৃষ্টি (১৯৯৮)  নাচোলের রানী (২০০৬)   পুরস্কার ও সম্মাননা   ১৯৯৮: শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার - হঠাৎ বৃষ্টি   তথ্যসূত্র    বহিঃসংযোগ     বিষয়শ্রেণী:১৯৪৬-এ জন্ম বিষয়শ্রেণী:২০২১-এ মৃত্যু বিষয়শ্রেণী:চাঁদপুর জেলার ব্যক্তি বিষয়শ্রেণী:বাংলাদেশী চিত্রগ্রাহক বিষয়শ্রেণী:শ্রেষ্ঠ চিত্রগ্রাহক বিভাগে জাতীয় চলচ্চিত্র পুরস্কার (বাংলাদেশ) বিজয়ী
কোত দিভোয়ার জাতীয় অলিম্পিক কমিটি (; এছাড়াও সংক্ষেপে আইওসি কোড সিআইভি দ্বারা পরিচিত) হলো কোত দিভোয়ারের জাতীয় অলিম্পিক কমিটি। এই সংস্থাটির ১৯৬২ সালে প্রতিষ্ঠিত হয়েছে; প্রতিষ্ঠার ১ বছর পর ১৯৬৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর কোত দিভোয়ারের আবিজানে অবস্থিত।  বর্তমানে কোত দিভোয়ার জাতীয় অলিম্পিক কমিটির সভাপতির দায়িত্ব পালন করছেন জর্জেস জোসেফ এন'গোয়ান, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন কুয়াদিও জঁয়ত কুয়ামে।  ইতিহাস ১৯৬২ সালে কোত দিভোয়ারের বহু-ক্রীড়ার সর্বোচ্চ সংস্থা হিসেবে কোত দিভোয়ার জাতীয় অলিম্পিক কমিটি প্রতিষ্ঠিত হয়েছে। লুবো জেসু এই সংস্থার প্রথম সভাপতির দায়িত্ব পালন করেছেন, যিনি ১৯৬২ হতে ১৯৬৭ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ২ বছর পর কোত দিভোয়ার ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে কোত দিভোয়ার  তথ্যসূত্র  বহিঃসংযোগ     এএনওসিতে কোত দিভোয়ার জাতীয় অলিম্পিক কমিটি   অলিম্পিডিয়ায় কোত দিভোয়ার জাতীয় অলিম্পিক কমিটি   অলিম্পিক.কমে কোত দিভোয়ার জাতীয় অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে কোত দিভোয়ার বিষয়শ্রেণী:কোত দিভোয়ারের ক্রীড়া পরিচালনা পরিষদ বিষয়শ্রেণী:১৯৬২-এ কোত দিভোয়ারে প্রতিষ্ঠিত বিষয়শ্রেণী:১৯৬২-এ প্রতিষ্ঠিত ক্রীড়া সংস্থা
জর্জ হ্যারল্ড শেপস্টোন (; জন্ম: ৯ এপ্রিল, ১৮৭৬ - মৃত্যু: ৩ জুলাই, ১৯৪০) নাটাল প্রদেশের পিটারমারিৎজবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ থেকে ১৮৯৯ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ইংরেজ ক্রিকেটে মেরিলেবোন ক্রিকেট ক্লাবের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট বোলিংয়ে পারদর্শী ছিলেন জর্জ শেপস্টোন।   প্রথম-শ্রেণীর ক্রিকেট  ১৮৯৫-৯৬ মৌসুম থেকে ১৯০৪-০৫ মৌসুম পর্যন্ত জর্জ শেপস্টোনের প্রথম-শ্রেণীর খেলোয়াড়ী জীবন চলমান ছিল। মুক্ত মনে ব্যাটিংয়ে নামতেন। এছাড়াও, চমৎকার ফাস্ট বোলার ছিলেন জর্জ শেপস্টোন। রেপটন এলাকায় পড়াশুনো করেন। ১৮৯২-৯৩ মৌসুমে প্রথম একাদশে খেলেছিলেন।  ১৮৯৮ থেকে ১৯০৫ সাল পর্যন্ত ট্রান্সভালের সদস্যরূপে প্রথম-শ্রেণীর ক্রিকেটে অংশ নিয়েছিলেন। এপ্রিল, ১৮৯৮ সালে কেপ টাউনে গ্রিকুয়াল্যান্ড ওয়েস্ট দলের বিপক্ষে ১০৪ রান তুলেন। এটিই তার প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ হিসেবে চিত্রিত হয়।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জর্জ শেপস্টোন। ২ মার্চ, ১৮৯৬ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ ফেব্রুয়ারি, ১৮৯৯ তারিখে এই মাঠে ও একই দলের বিপক্ষে সর্বশেষ টেস্টে অংশ নেন তিনি।  ইংল্যান্ড থেকে দেশে ফিরে দক্ষিণ আফ্রিকার পক্ষে জোহেন্সবার্গে দুইটি প্রতিনিধিত্বমূলক খেলায় অংশ নেন। মার্চ, ১৮৯৬ সালে লর্ড হকের নেতৃত্বাধীন সফররত ইংরেজ দলের বিপক্ষে খেলেন। এরপর, ১৮৯৯ সালে ইয়র্কশায়ারীয় অধিনায়কের নেতৃত্বাধীন দলের বিপক্ষে দ্বিতীয় খেলায় অংশ নিয়েছিলেন। খেলাগুলোয় তিনি ২১, ৯, ৮ ও ০ রান তুলেছিলেন।  ১৯০৪ সালে ফ্রাঙ্ক মিচেলের অধিনায়কত্বে দক্ষিণ আফ্রিকা দলের সদস্যরূপে ইংল্যান্ড গমন করেন। তবে, অসুস্থতার কবলে পড়লে খুব কমই ক্রিকেট খেলার সাথে নিজেকে জড়িত রাখতে পেরেছিলেন।  ৩ জুলাই, ১৯৪০ তারিখে ৬৪ বছর বয়সে ট্রান্সভালের জার্মিস্টন এলাকায় জর্জ শেপস্টোনের দেহাবসান ঘটে।   তথ্যসূত্র    আরও দেখুন   জর্জ রো  টমাস রাউটলেজ  কোয়াজুলু-নাটাল ক্রিকেট দল  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৭৬-এ জন্ম বিষয়শ্রেণী:১৯৪০-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার
ইয়াভুজ সুলতান সেলিম সেতু হল ট্রেন ও মোটরযান পরিবহনকারী সমন্বিত ঝুলন্ত ও তার সংযুক্ত সেতু সেতু যা বসফরাস প্রণালীর উপর দিয়ে যায়।এটি তুরস্কের ইস্তানবুল এ অবস্থিত।এ সেতুটিকে প্রাথমিকভাবে তৃতীয় বসফরাস সেতু নামকরণ করা হয় (বসফরাস সেতু হল ১ম সেতু আর ফাতিহ সুলতান মেহেমেত সেতু হল ২য় সেতু)।এ সেতুটি কৃষ্ণ সাগর এর কাছাকাছি বসফরাস প্রণালীর প্রবেশপথে অবস্থিত,যার একপাশে আছে Sarıyer এর Garipçe যা ইয়োরোপের দিক থেকে আর অন্যপাশে আছে এশিয়ার দিক থেকে আছে Beykoz এর Poyrazköy।  350px|থাম্ব|বসফরাস প্রাণলী দিয়ে যাওয়া তিনটি সেতু। এটি হল বিশ্বের তৃতীয় উচ্চতম সেতু যার উচ্চতা ৩২২ মিটার (১০৫৬ ফুট)। এটি ফ্রান্সের মিলাউ ভায়াডাক্ট ও চীনের পিংটাং সেতুর পরে এর স্থান। এছাড়া এটি পৃথিবীর প্রশস্ততম সেতুগুলোর মধ্যে অন্যতম, যার প্রশস্ততা ৫৮.৪মিটার (১৯২ ফুট)।  চিত্রশালা    তথ্যসূত্র   বিষয়শ্রেণী:ইস্তাম্বুলের সেতু বিষয়শ্রেণী:২০১৬-এ সম্পন্ন সেতু
এমদাদ উল বারী (জন্ম: ২৩ নভেম্বর ১৯৬৫) বাংলাদেশ সেনাবাহিনীর একজন (অব:) মেজর জেনারেল ও টেলিকম প্রকৌশলী। তিনি বাংলাদেশ টেলিযোগাযোগ নিয়ন্ত্রণ কমিশনের (বিটিআরসি) চেয়ারম্যান। ছিলেন বাংলাদেশ সেনাবাহিনীর সিগন্যাল কোরের কর্নেল কমান্ড্যান্ট।   প্রাথমিক জীবন  এমদাদ উল বারী ২৩ নভেম্বর ১৯৬৫ সালে তৎকালীন পূর্ব পাকিস্তানের সিলেটে জন্মগ্রহণ করেন। তিনি চট্টগ্রাম বিশ্ববিদ্যালয় থেকে জানুয়ারী ১৯৮৫ সালে পদার্থবিদ্যায় স্নাতক ডিগ্রী অর্জন করেন। জাতীয় বিজ্ঞান ও প্রযুক্তি বিশ্ববিদ্যালয়ের টেলিকমিউনিকেশন ইঞ্জিনিয়ারিং বিভাগ থেকে তিনি ১৯৯৬ সালে স্নাতক প্রকৌশল ডিগ্রী অর্জন করেন। জাতীয় বিশ্ববিদ্যালয় থেকে তিনি ১৯৯৯ সালে ডিফেন্স স্টাডিজে স্নাতকোত্তর ডিগ্রী অর্জন করেন। তিনি ব্যবসায় প্রশাসন ইনস্টিটিউট, ঢাকা বিশ্ববিদ্যালয় হতে এমবিএ করেছেন। চীন, পাকিস্তান এবং যুক্তরাজ্যে বিভিন্ন সামরিক কোর্স সম্পন্ন করেছেন।   কর্মজীবন  এমদাদ উল বারী ১৯৮৫ সালে বাংলাদেশ সেনাবাহিনীতে কমিশন লাভ করেন। বাংলাদেশ সেনাবাহিনীর সিগন্যাল কোরের কর্নেল কমান্ড্যান্ট ছিলেন।  বাংলাদেশ ইউনিভার্সিটি অফ প্রফেশনালসের তিনি ভাইস চ্যান্সেলর ছিলেন।  তিনি বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজের মহাপরিচালক ছিলেন।  ২০১৩ সালে তিনি ঢাকা ক্যান্টনমেন্ট গার্লস পাবলিক স্কুল এন্ড কলেজের চেয়ারপারসন ছিলেন।  বিটিআরসিতে তিনি জানুয়ারী ২০১৫ থেকে ফেব্রুয়ারী ২০১৮ সাল পর্যন্ত বিটিআরসি মহাপরিচালক (সিস্টেম অ্যান্ড সার্ভিসেস) হিসেবে দায়িত্বে পালন করেছেন।  মহাপরিচালক ও প্রধান নির্বাহী হিসেবে তিনি মার্চ ২০২০ সাল থেকে নভেম্বর ২০২১ সাল পর্যন্ত বাংলাদেশ ইনস্টিটিউট অব ইন্টারন্যাশনাল এন্ড স্ট্র্যাটেজিক স্টাডিজে দায়িত্ব পালন করেন।  তিনি ১০ সেপ্টেম্বর ২০২৪ সালে বাংলাদেশ টেলিযোগাযোগ নিয়ন্ত্রণ কমিশনের (বিটিআরসি) চেয়ারম্যান হিসেবে নিয়োগ পান।   জাতিসংঘ শান্তিরক্ষা মিশন  এমদাদ উল বারী ১৫ ফেব্রুয়ারি ২০১৮ সালে ইউনাইটেড নেশনস অর্গানাইজেশন স্টেবিলাইজেশন মিশন ইন দ্য ডেমোক্রেটিক রিপাবলিক অফ দ্য কঙ্গোর একজন পর্যবেক্ষক হিসেবে দায়িত্ব পালন করেছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশী সেনা কর্মকর্তা বিষয়শ্রেণী:১৯৬৫-এ জন্ম বিষয়শ্রেণী:সিলেট জেলার ব্যক্তি
থাম্ব|অতীন্দ্রিয় দূরানুভূতি  অতীন্দ্রিয় দূরানুভূতি বা টেলিপ্যাথি হচ্ছে এক ব্যক্তি থেকে অন্য ব্যক্তির কাছে বার্তা প্রেরণের মাধ্যম যেখানে কোনো সাধারণ মাধ্যম অথবা শরীরের কোনও ইন্দ্রিয় ব্যবহার করা হয় না। অতীন্দ্রিয় দূরানুভূতিতে শারীরিক কার্যকলাপের তেমন কোনো ভূমিকা নেই। এটি সাধারণত মনের ক্ষমতা ব্যবহার করে করা হয় যাকে অনেকে ষষ্ঠ ইন্দ্রিয় বা তৃতীয় নয়ন বলে থাকে।   ইতিহাস  অধিকাংশ ঐতিহাসিক এবং বিজ্ঞানীদের মতে টেলিপ্যাথি ঊনবিংশ শতাব্দীর শেষের দিকে আবিষ্কৃত হতে পারে Oppenheim, Janet. (১৯৮৫)। The Other World: Spiritualism and Psychical Research in England, ১৮৫০-১৯১৪. কেমব্রীজ ইউনিভার্সিটি প্রেস। পৃ. ১৩৫-২৪৯।  ।   বৈজ্ঞানিক দৃষ্টিভঙ্গি  অতীন্দ্রিয় দূরানুভূতি বোঝার জন্য বরাবরই বিজ্ঞানীরা নানা গবেষণা করে আসছেন,তবে এখনও এটির সপক্ষে কোনো বৈজ্ঞানিক যুক্তি খুঁজে পাওয়া যায়নি যার দ্বারা এটির সত্যতা প্রমাণিত হয়Simon Hoggart, Mike Hutchinson. (১৯৯৫). Bizarre Beliefs. Richard Cohen Books. পৃ. ১৪৫। Robert Cogan. (১৯৯৮). Critical Thinking: Step by step. ইউনিভার্সিটি প্রেস অব আমেরিকা। পৃ. ২২৭। । তবে কিছু দার্শনিক,গবেষক এবং বিজ্ঞানী বিশ্বাস করেন যে এটি কোনো কল্পনা নয়।যদিও তারা এর পক্ষে কোনো অকাট্য যুক্তি ও প্রমাণ দিতে পারেন নি।   কল্পকাহিনীতে ব্যবহার  অতীন্দ্রিয় দূরানুভূতি বিভিন্ন বৈজ্ঞানিক কল্পকাহিনীতে ব্যবহৃত হয়েছে এবং তা যথেষ্ট জনপ্রিয়তাও অর্জন করেছে। এটি জন্যপ্রিয়তা পাওয়ার কারণে বিভিন্ন কল্পকাহিনীমূলক চলচ্চিত্র এবং গল্পেও ব্যবহার করা হয়।   তথ্যসূত্র     বিষয়শ্রেণী:পরামনোবিজ্ঞান বিষয়শ্রেণী:বৈজ্ঞানিক কল্পকাহিনীর বিষয় বিষয়শ্রেণী:অপবিজ্ঞান
কুড়িগ্রাম এক্সপ্রেস (ট্রেন নং ৭৯৭/৭৯৮) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি ঢাকার কমলাপুর রেলওয়ে স্টেশন ও কুড়িগ্রামের কুড়িগ্রাম রেলওয়ে স্টেশনের মধ্যে চলাচল করে। ট্রেনটি যাত্রাপথে নাটোর, বগুড়া, জয়পুরহাট, দিনাজপুর ও রংপুর জেলাকে সংযুক্ত করেছে।  কুড়িগ্রাম এক্সপ্রেস ঢাকা ও কুড়িগ্রাম জেলার মধ্যে চলাচলকারী প্রথম আন্তঃনগর ট্রেন। ২০১৯ সালের ১৬ই অক্টোবর ট্রেনটি উদ্বোধন করা হয়, এবং এর পরের দিন থেকে ট্রেনটি রেলসেবায় যুক্ত হয়। কুড়িগ্রাম জেলার নাম অনুসারে ট্রেনটির নামকরণ করা হয়। ঢাকা-কুড়িগ্রাম রুটে যাত্রীবাহী ট্রেন হিসেবে একমাত্র কুড়িগ্রাম এক্সপ্রেস চলাচল করে। ট্রেনটির বেজ কমলাপুর রেলওয়ে স্টেশন।   সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) ট্রেন নংউৎসপ্রস্থানগন্তব্যপ্রবেশসাপ্তাহিক ছুটি৭৯৭কমলাপুর২০:৪৫কুড়িগ্রাম০৬:১৫বুধবার৭৯৮কুড়িগ্রাম০৭:১৫কমলাপুর১৭:২৫   যাত্রাবিরতি  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)  ঢাকা বিমানবন্দর রেলওয়ে স্টেশন  নাটোর  মাধনগর(নাটোর)  সান্তাহার জংশন  জয়পুরহাট  পার্বতীপুর জংশন  বদরগঞ্জ  রংপুর কাউনিয়া জংশন   রোলিং স্টক  ট্রেনটিতে সাধারণত ৩০০০ শ্রেণীর লোকোমোটিভ ব্যবহার করা হয়। ট্রেনটি লাল-সবুজ রঙের ইন্দোনেশীয় এবং কিছু চাইনিজ সাদা এয়ার ব্রেকের কোচের রেকে ১৪/২৮ লোডে চলে। এটি রংপুর এক্সপ্রেস,লালমনি এক্সপ্রেস,মোহনগঞ্জ, তিস্তা, জামালপুর এক্সপ্রেস এর সাথে রেক শেয়ার করে চলে। ৭৯৭-এর আসন সংখ্যা ৫৯৬টি এবং ৭৯৮-এর আসন সংখ্যা ৬২৬টি।  তথ্যসূত্র  বহিঃসংযোগ  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:বাংলাদেশের নামযুক্ত যাত্রীবাহী ট্রেন